Diari Oficial de la Generalitat Valenciana


Sumari del DOGV 8726, del 27-01-2020 (2020/455)

RESOLUCIÓ de 17 de gener de 2020, de la Direcció General de Centres Docents, per la qual s'adscriuen les entitats i ens locals que imparteixen Programes Formatius de Qualificació Bàsica als corresponents instituts d'Educació Secundària.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8726

Data del DOGV
:   27-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/455


Data del document
:   17-01-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 17 de gener de 2020, de la Direcció General de Centres Docents, per la qual s'adscriuen les entitats i ens locals que imparteixen Programes Formatius de Qualificació Bàsica als corresponents instituts d'Educació Secundària. [2020/455]  
La Direcció General de Formació Professional i Ensenyaments de Règim Especial, de la Conselleria d'Educació, Cultura i Esport, ha sol·licitat l'adscripció als corresponents centres públics, d'entitats beneficiàries de les subvencions concedides per Resolució de 19 de juny de 2019 (DOGV 8580, 28.06.2019) per al desenvolupament dels programes formatius de qualificació bàsica i Resolució de 4 de setembre de 2019, de la Direcció General de Formació Professional i Ensenyaments de Règim Especial (DOGV 8634, 13.09.2019), complementària de l'anterior.  
Per a complir el que estableix l'Ordre 73/2014, de 26 d'agost, de la Conselleria d'Educació, Cultura i Esport, per la qual es regulen els Programes Formatius de Qualificació Bàsica en la Comunitat Valenciana, es fa necessari adscriure les entitats i ens locals, a què es refereixen aquestes autoritzacions, al corresponent centre públic.  
Per tot això, i en ús de les competències que m'atorga l'article 10 del Decret 186/2017, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport i la disposició final primera de l'Ordre 73/2014 de 26 d'agost, resolc:  
  
Primer  
Als efectes establits en l'Ordre 73/2014, s'adscriuen les entitats autoritzades a impartir Programes Formatius de Qualificació Bàsica als corresponents centres públics, segons s'indica en l'annex.  
  
  
Segon  
El que estableix aquesta disposició s'inscriurà en el Registre de centres docents de la Comunitat Valenciana.  
  
Tercer  
S'autoritza les direccions territorials d'Educació, Cultura i Esport perquè, en l'àmbit de les seues competències respectives, adopten les mesures necessàries per a l'aplicació i desenvolupament del que es disposa en la present resolució.  
  
Quart  
Aquesta resolució tindrà efectes des de l'endemà de la publicació en el Diari Oficial de la Generalitat Valenciana. No obstant això, els efectes de l'adscripció d'aquesta entitat s'entenen referits a l'inici del curs escolar 2019/2020.  
  
Contra aquest acte, que no esgota la via administrativa, es podrà interposar un recurs d'alçada davant la Secretaria Autonòmica d'Educació i Formació Professional en el termini d'un mes comptat des de l'endemà de la publicació, segons el que estableixen els articles 107, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 17 de gener de 2020.- El director general de Centres Docents: José Joaquín Carrión Candel.